stanford-oval/wikipedia huggingface dataset:
Luettelo maailman uskontojen väkimäärästä
Uskontoihin kuuluvien määrä valtioissa yhteensä > Jainalaisuus

Intia 5 146 697
Yhdysvallat 79 459
Kenia 68 848
Iso-Britannia 35 000
Kanada 12 101
Tansania 9 002
Nepal 6 800
Uganda 2 663
Myanmar 2 398
Malesia 2 052
Etelä-Afrikka 1 918
Fidži 1 573
Japani 1 535
Belgia 1 500
Australia 1 449
Suriname 1 217
Irlanti 1 000
Réunion 981
Hongkong 500
Jemen 229
Kristittyjen määrä maittain  2011
Muslimien määrä prosentteina vuonna 2020
Uskonnottomien ja ateistien määrä maittain 2014
Hindujen määrä maittain 2013
Buddhalaisten määrä maittain  2010
Juutalainen väestö maittain vuonna 2020
Muslimien määrä valtioittain (väkimäärä)
Al-Dhariyat

Varoitukset tuomiopäivästä toistuvat Koraanissa melkein kaikkialla. John Martin: Sodoma and Gomorra.
Al-Dhariyat (arab. سورة الذاريات‎, suom. Pölyä nostattavien suura) on Koraanin 51. suura. Se sisältää 60 jaetta.
Teksti

Suuran alku kuuluu Ahsen-Bören suomennoksen mukaan seuraavasti:
Katso niitä, jotka tuhlaavat hajalle viskoen,
niitä, jotka taakkaa kantavat,
niitä, joiden kulku on kevyttä,
niitä, jotka jakelevat määräyksiä.
Se, millä teitä uhataan, on totista totta,
ja tuomion täytyy totisesti tulla.
Sisältö

Suuran alussa on kaksi valaformulaa, joissa uhataan tuomiopäivällä. Sitä käsitellään tarkemmin jakeissa 10–19.  Jakeessa 17 puhutaan Jumalan palvelemisesta yöllä ("nukkuivat vain hetken yössä").  Vihjeitä tällaisesta tavasta on muuallakin Koraanissa. Jakeessa 73:1–4 sanotaan: ”Sinä kääriytynyt, ole jalkeilla suuri osa yötä, puolet tai hiukan vähemmän tai hiukan enemmän ja lue Koraania ääneen”. Myös suura 52: 48–49 (Al-Tur) puhuu vuorokauden ympäri tapahtuvasta rukoilusta.
Jakeet 20–23  kertovat Jumalan tunnusmerkeistä luonnossa. Jakeet 24–37 kertovat Abrahamista ja 38–46 Mooseksesta ja Jumalan tuomion saaneista kansoista. Jakeet 47–51 puhuvat Jumalan töistä ja hänen asettamastaan selkeästä varoittajasta. Muslimit tulkitsevat tämän tarkoittavan Muhammedia, mutta varoittajan nimeä ei mainita. Jakeet 52–60 ovat polemiikkia uskottomia vastaan ja muistutetaan tuomiopäivästä.
Aaloet

| Aaloet |
| --- | --- |
 Lääkeaaloe (Aloe vera)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Soihtukasvit Asphodelaceae
Alaheimo::  Asphodeloideae
Suku::  Aaloet Aloe  L.
Katso myös
   Aaloet Wikispeciesissä   Aaloet Commonsissa 
Infobox OKNimi-testi OK: 
Lääkeaaloen (Aloë vera) hedelmiä ja siemeniä.
Aaloet (Aloë) on mehikasvisuku soihtukasvien (Asphodelaceae) heimon alaheimossa Asphodeloideae. Osassa vanhemmista luokitusjärjestelmissä suku on luokiteltu heinäpuukasvien (Xanthorrhoeaceae) heimoon. Sukuun kuuluu yli kolmesataa lajia, jotka kasvavat luonnonvaraisina Afrikan kuivilla alueilla, etenkin Etelä-Afrikan eteläkärjessä ja trooppisen Afrikan vuorilla. Agavet, jotka muistuttavat aaloeita ulkonäöltään, mutta kasvavat Amerikassa, eivät ole aaloeille kovin läheistä sukua.
Tuntomerkit

Aaloet muistuttavat ulkonäöltään ananaksen lehtiruusuketta. Mehevien lehtien reunat ovat piikikkäät. Kukat ovat pienet, kellomaiset, keltaiset tai punaiset.
Kasvumuodoltaan aaloet ovat usein pensasmaisia. Jotkin ovat varrettomia, toiset taas 20 m:n korkuisiksi kasvavia puita. Varret ovat tavallisesti haaraisia, ja lehdet sijaitsevat tiheinä ruusukkeina haarojen kärjissä. Lehdet ovat meheviä ja vahapeitteisiä, yleensä reunoiltaan piikkihampaisia. Putkimaiset ja kaunisväriset kukat sijaitsevat pitkien kukintovarsien latvoissa tähkämäisissä tai terttumaisissa ryhmissä.
Käyttö

Aaloeita on viljelty useita vuosisatoja, ja jo Dioskorides kuvaa niiden ominaisuuksia..
Aaloeita kasvatetaan koristeina. Monista aaloelajeista käytetään niiden lehdistä saatavaa geelimäistä nestettä kosmetiikan raaka-aineena, mm. ihovoiteena ja palovammojen hoitoon tunnetuimpana lääkeaaloe (Aloë vera). Tuorepuristettua ja säilöttyä aloe-geeliä saa myös juomana.
Joitakin aaloelajeja voidaan kasvattaa ruukkukasvina huoneessa. Niiden hoitaminen ei ole lainkaan vaikeaa, sillä aaloet tarvitsevat vain vähän vettä.
Aaloehamppu on muutamien aaloeiden syykimpuista koostuvaa kuitua. Sitä käytetään lajien kasvuseuduilla köysien punontaan. Aloë vera -kasvista saadaan myös tekstiilien valmistukseen käytettävää aaloekuitua.
Kasvia kuvataan vertauskuvia käsittelevässä kirjallisuudessa usein agavena. Virheellisesti kumpikin on mainittu kovaa vatsaa parantavina lääkekasveina; tämän vuoksi niitä on pidetty katumuksen ja kärsimyksen symboleina. Aaloeta käytettiin myös palsamoinnissa, koska sen ajateltiin ehkäisevän mätänemistä. Koska aaloe kasvattaa vain yhden korkean kukkavarren, kasvista on muodostunut Neitsyt Marian yhdenkertaisen neitseellisen äitiyden vertauskuva.
Lajeja

pistoaaloe (Aloë aculeata)
rohtoaaloe (Aloë arborescens)
suka-aaloe (Aloë aristata)
kenianaaloe (Aloë ballyi)
fianarantsoanaaloe (Aloë bellatula)
mätäsaaloe (Aloë brevifolia)
pronssiaaloe (Aloë cameronii)
ripsiaaloe (Aloë ciliaris)
taitanaaloe (Aloë classenii)
hammasaaloe (Aloë distans)
kruunuaaloe (Aloë ecklonis)
piikkiaaloe (Aloë ferox)
saha-aaloe (Aloë grandidentata)
helmiäisaaloe (Aloë greatheadii)
torniaaloe (Aloë hexapetala)
sykkyräaaloe (Aloë jacksonii)
välkeaaloe (Aloë jucunda)
suppuaaloe (Aloë longistyla)
liekkiaaloe (Aloë macrocarpa)
suopa-aaloe (Aloë maculata)
hehkuaaloe (Aloë marlothii)
kynsiaaloe (Aloë mitriformis)
pökköaaloe (Aloë peglerae)
miekka-aaloe (Aloë penduliflora)
kynsiaaloe (Aloë perfoliata)
viuhka-aaloe (Aloë plicatilis)
kaartoaaloe (Aloë pluridens)
pistinaaloe (Aloë pretoriensis)
härmeaaloe (Aloë pruinosa)
suopa-aaloe (Aloë saponaria)
tuliaaloe (Aloë × spinosissima)
raita-aaloe (Aloë striata)
kiiltoaaloe (Aloë succotrina)
kirjoaaloe (Aloë variegata)
lääkeaaloe (Aloë vera)
Aiheesta muualla

Finto: Kassu – Kasvien suomenkieliset nimet: Aloe
| --- | --- |
Taksonitunnisteet:  Wikidata: Q127134  Wikispecies: Aloe  APDB: 187962  APNI: 82679  BOLD: 205082  CoL: 8VTM9  eFloraSA: Aloe  EoL: 39863588  EPPO: 1ALFG  FloraBase: 22603  FNA: 101163  FoAO2: Aloe  FoC: 101163  GBIF: 2770879  GRIN: 440  iNaturalist: 71956  IPNI: 23960-1  IRMNG: 1049795  ITIS: 42772  NBN: NHMSYS0000494983  NCBI: 25641  NZOR: e54a6854-bb03-4258-b5c0-883b6db056e3  Open Tree of Life: 622035  PLANTS: ALOE  POWO: urn:lsid:ipni.org:names:30106039-2  Tropicos: 40010612  VicFlora: 2e5e96f1-0f7b-422d-a21a-6121afc333ce  WFO: wfo-4000001341
Al-Šams

Dumatin rauniokaupunki
Al-Šams (arab. الشمس‎, suom. Auringon suura) on Koraanin 91. suura. Se sisältää 15 jaetta.
Teksti

Suuran suomennos muslimien hyväksymällä islamopas.com -sivuilla on Ahsen-Bören vuonna 1942 julkaistusta Koraanista. Suomennos kuuluu seuraavasti:
Jumalan, laupiaan Armahtajan, nimeen.
Kautta auringon ja sen kirkkauden,
kautta valonsa lainaavan kuun,
kautta päivän, joka paljastaa kaiken näkyväisen,
kautta yön, joka sen verhoonsa peittää,
kautta taivaan ja Hänen, joka sen rakensi,
kautta maan ja Hänen, joka sen laajaksi levitti,
kautta sielun ja Hänen, joka teki sen täydelliseksi
ja ilmaisi sille, mikä turmio on totuuden hylkäämisestä ja mikä menestys pahan karttamisesta!
Totisesti autuas on se, joka säilyttää sielunsa puhtaana, ja totisesti on tuhon oma se, joka sen turmelee!
Tamuud teki syntiä ja väitti totuutta valheeksi.
Kun kurjimmat heidän joukostaan ryhtyivät riettauksiinsa,
silloin Jumalan sananjulistaja puhui heille Jumalan naaraskameelista ja sen juottamisesta, mutta he kohtelivat häntä kuin valehtelijaa ja katkoivat kameelilta jäsenet,
ja heidän Herransa kukisti heidät heidän syntiensä tähden ja tuhosi heidät maan tasalle,
eikä Hän pelännyt seurauksia.
Jaakko Hämeen-Anttila kääntää jakeen 12 eri tavalla: "kun heikoin heistä sai kutsun profeetaksi". Käännösten erilaisuus havainnollistaa Koraanin tekstejä koskevaa lukemisvaikeutta. Koraani on kirjoitettu alkeellisella merkkijärjestelmällä, minkä takia orientalisti ja Sanaan käsikirjoituksen tutkija Gerd-R. Puin on arvioinut, että viidesosa Koraanista on lukukelvotonta  millä kielellä tahansa.
Hämeen-Anttilan mukaan jae 15 viittaa klaaniyhteisöissä vallitsevaan verikostoperinteeseen. Jumalan ei tarvitse pelätä kostoa, sillä hän on kaikkivaltias.
Suuran ensimmäinen osa sisältää pitkän valaformulan, jossa vannotaan Jumalan, auringon, kuun ja monen muun asian nimeen. Suuran toinen osa kertoo thamudilaisten pahoista teoista. Jumalan lähettiläs kehotti heitä juottamaan kamelin, mutta sen sijaan thamudilaiset teurastivat sen. Tämän takia Herra päästi vihansa valloilleen ja löi thamudilaiset maan tasalle. Sama tarina kerrotaan yksityiskohtaisemmin Kumpujen suurassa (7: 73–79), mistä saadaan tietää, että thamudilaisten kohtaloksi tuli maanjäristys.
Jumalan kameli

Tarina Jumalan kamelista on kiinnostava, sillä vuonna 749 (?) kuollut kirkkoisä Johannes Damaskolainen kirjoitti:
"tämä Muhammed kirjoitti monia naurettavia teoksia, jotka hän jokaisen nimesi. On esimerkiksi Naisen kirja [= Naisten suura], sitten on kirja Jumalan kameli [=?]... edelleen Pöydän kirja [=Pöydän suura] ja edelleen Hiehon kirja [= Lehmän suura]."
Tekstiä on epäilty myöhemmin lisätyksi, mutta se viittaa siihen, että suura nimeltä "Jumalan kameli" olisi jossain vaiheessa liikkunut itsenäisenä teoksena.   Sitä ei kuitenkaan löydy Koraanista, vaikka muut mainitut kirjat löytyvät. Koraanin kertomusten perusteella kadonneen suuran sisältö on kuitenkin voitu ennallistaa. Suuran 91 kirjoittaja on sen tuntenut tai ainakin siitä suurassa 7 tehdyn tiivistelmän.
Kameli mainitaan vain harvoin Koraanissa, samoin sellaiset heimojen nimet kuin "thamudilaiset". On epäilty, että "Thamud" olisi nurinpäin kirjoitettu "Dumat", joka oli roomalaisten haltuun joutunut kaupunki Arabian rajalla. "Duuma" oli 1. Mooseksen kirjan mukaan yksi Ismaelin pojista (1. Moos 25:14).
Pierce-Arrow

Pierce-Arrow 836A vuodelta 1934.
Pierce-Arrow oli yhdysvaltalainen automerkki, jota valmistettiin vuosina 1901–1938. Eurooppalaisista autoista sitä on verrattu Rolls-Royceen. Pierce-Arrow arvostettu ja kallis loistoauto, jota käyttivät kuninkaalliset ja elokuvatähdet. Yhdysvaltain presidenteillä on ollut Pierce-Arrow vuosina 1909–1938.
Ensimmäinen Pierce-Arrow-auto oli vuonna 1901 esitelty yksisylinterinen kaksivaihteinen Motorette, jonka moottori valmistettiin lisenssillä. 1903 tehdas esitteli kaksisylinterisen Arrow-auton. Vuonna 1904 Pierce päätti keskittyä isojen loistoautojen valmistamiseen.
Viimeinen Pierce-Arrow automalli esiteltiin 1933, Silver Arrow. Se oli neliovinen auto, jossa oli V12 työntötankomoottori, teho 175 hevosvoimaa, huippunopeus 180 km/t.
New World Computing

| New World Computing |
| --- | --- |

Perustettu:  1984
Avainhenkilöt:  Jon Van Caneghem, Mark Caldwell, James Dickinson
Kotipaikka:  Agoura Hills, Kalifornia, Yhdysvallat
Toimiala:  Videopeliteollisuus
Tuotteet:  videopelit
Infobox OKVirheellinen NIMI-arvo: 
New World Computing, inc. oli yhdysvaltalainen tietokonepelejä kehittävä ja julkaiseva yritys. Sen perusti Jon Van Caneghem ja Mark Caldwell vuonna 1984. Yrityksestä tuli osa The 3DO Companya vuonna 1996.
Kun The 3DO Company ajautui konkurssiin vuonna 2003, katosi samalla New World Computing. Ubisoft osti Might and Magic -sarjan oikeudet tapahtuneen jälkeen vuonna 2003.
Pelit

Yritys tuli parhaiten tunnetuksi Might and Magic -tietokoneroolipelisarjastaan sekä sen jatkotuotteista, etenkin Heroes of Might and Magic -sarjasta.
Muita tunnettuja pelejä olivat King's Bounty (1990).
Aiheesta muualla

Profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:New World Computing
Käännös suomeksi
United Artists Records

United Artists Records oli yhdysvaltalainen vuonna 1958 perustettu levy-yhtiö. Sen perusti United Artists -yhtiön tuottaja Max E. Youngstein. Yhtiön alkuperäinen tarkoitus oli toimia pelkästään elokuvamusiikin ja soundtrackien julkaisijana, mutta piakkoin myös muut genret tulivat yhtiön listoille.
1950- ja 1960-lukujen taitteessa yhtiölle levyttivät monet rock and roll - ja r & b -artistit, kuten The Clovers, Marv Johnson, The Falcons, The Exciters, Patty Duke, Bobby Goldsboro ja myöhemmin Manfred Mann sekä The Easybeats.
1960-luvulla James Bond -elokuvien ja The Beatlesin elokuvien soundtrackit olivat hyvin suosittuja. Myös jazz-musiikki oli näkyvä osa yhtiössä 1960-luvun alkupuoliskolla (esim. Duke Ellington).
1969 yhtiö fuusioitui Liberty Recordsin kanssa ja pari vuotta myöhemmin Libertyn nimi pudotettiin ja levyt julkaistiin United Artists Records -nimellä. 1960- ja 1970-lukujen artisteja olivat mm. Traffic, Spencer Davis Group, Peter Sarstedt, Shirley Bassey, Don McLean, Merrilee Rush, Paul Anka, Chris Rea, Dusty Springfield, Bill Conti, Ferrante & Teicher, Johnny Rivers, Ike & Tina Turner, Gerry Rafferty, Crystal Gayle, Electric Light Orchestra, Grateful Dead ja Hawkwind.
1979 EMI osti United Artists Recordsin ja otti vanhan Liberty Records -nimen käyttöön pudottaen vuorostaan United Artists Recordsin. Tästä lähtien katalogia julkaistiin Libertyn nimen alla aina 1980-luvun puoliväliin saakka. Tällä hetkellä United Artists Recordsin katalogia kontrolloi Capitol Records.
Veiveriai

| Veiveriai |
| --- | --- |
 Veiveriain kirkko.
 vaakuna
 Veiveriai
 Koordinaatit: 54°45′50″N, 23°43′30″E 
Valtio:   Liettua
Lääni:  Kaunas
Kunnallispiiri:  Prienain kunnallispiiri
Väkiluku (2001):  1 100 
Infobox OKVirheellinen NIMI-arvo: 
Veiveriai on kauppala eteläisessä Liettuassa, Prienain kunnallispiirissa, Kaunasin läänissä Niemen-joen rannalla. Vuonna 2001 kauppalassa asui 1 100 asukasta. Veivierain etäisyys Kaunasista on noin 18 kilometriä lounaaseen päin. Veiveriai mainitaan ensimmäisen kerran kirjallisissa lähteissä vuonna 1744.
Aktiivisuus

Aktiivisuus (so. termodynaaminen aktiivisuus) on käsite, jonka avulla voidaan termodynaamiset tarkastelut laajentaa ideaalisista liuoksista käytännön liuoksiin, joissa termodynaamiset ominaisuudet eivät aina suoraan ole verrannollisia ainemääriin. Aktiivisuus tarkoittaa aineen (so. kemiallinen yhdiste) tehokasta (efektiivistä) painetta (kaasut), konsentraatiota (nesteet) tms. verrattuna aineen standarditilaan.
Määritelmä

Aineen  i aktiivisuus,  a_{i} tai  (i)  on laaduton suure ja voidaan määritellä (molaarisen) kemiallisen potentiaalin avulla:
Tässä  \mu _{i}^{\ominus } on standarditilassa olevan aineen kemiallinen potentiaali,  R on kaasuvakio, ja  T on absoluuttinen lämpötila. Yhtälöstä (1) on todettavissa, että aktiivisuus riippuu kaikista tekijöistä, jotka vaikuttavat kemialliseen potentiaaliin. Aineen aktiivisuus voi todellisissa liuosseoksissa (so. reaaliliuoseos, useita ainesosia) poiketa seoksen kokonaiskonsentraatiosta johtuen liuosseoksen  molekyylien välisistä vuorovaikutuksista. Tätä poikkeamaa merkitään aktiivisuuskertoimella  \gamma . Aineen  i aktiivisuuskerroin on
Tässä aineen  i:n mooliosuus  x_{i}={\frac {n_{i}}{\sum _{i}n_{i}}},\sum x_{i}=1 ja  n_{i}= ainemäärä. Kun  \gamma _{i}\simeq 1, Raoultin laki toimii tarkasti. Aktiivisuuskerroin kytkeen aktiivisuuden mitattuun mooliosuuteen  x_{i}, molaalisuuteen  b_{i}, massaosuuteen  m_{i}={\frac {m_{i}}{\sum _{i}m_{i}}}, molaariseen konsentraatioon  c_{i}={\frac {n_{i}}{V}}, tai massakonsentraatioon  \rho _{i}={\frac {\rho _{i}}{V}} seuraavasti:
Tässä  c^{\ominus } on standardikonsentraatio ja  b^{\ominus } on standardimolaalisuus.
Aineen aktivisuuden tarkastelussa ilmoitetaan aineen standarditilaA Yleisesti voidaan todeta, että
puhtaalle nesteelle tai kiinteälle aineelle  a=1
liuenneelle aineelle  i:  a_{i}=\gamma _{i}{\frac {c_{i}}{c^{\ominus }}} tai  a=\gamma _{i}'{\frac {b_{i}}{b^{\ominus }}}
kaasuseoksessa kaasun  i osapaine on sen aktiivisuus:  a_{i}=P_{i}
Lisätieto

A Standarditilassaan aineen kemialliselle potentiaalille pätee  \mu _{i}=\mu _{i}^{\ominus }, jolloin  a_{i}\equiv 1. Aineen standarditilaa valittaessa on päädytty valitsemaan termodynaamisten partiaalisten moolisuureiden vuoksi ns. hypoteettinen tila, jossa on ideaalisen äärettömän laimennuksen ominaisuudet. Tässä tilassa kaikkien osallistuvien ionien suhteen liuokset ovat 1 molaalisia.
Vaikutukset

Yleensä kokonaiskonsentraatioltaan alle 0,1 mol/l liuoksille voidaan olettaa, että aktiivisuus on noin sama kuin konsentraatio. Jo inertin suolankin lisääminen niin, että 0,1 mol/l ylittyy, tekee liuoksen niin vahvaksi, että aktiivisuus on selvästi pienempi ja pH ei ole sama kuin konsentraatiosta laskettu.
Irving Jaffee

| Mitalit | Mitalit | Mitalit |  |
| --- | --- | --- | --- |
|  Irving Jaffee |  Irving Jaffee |  Irving Jaffee |  |
Maa:   Yhdysvallat
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Lake Placid 1932 | 5 000 metriä |  |
|  Kultaa | Lake Placid 1932 | 10 000 metriä |  |
Irving W. Jaffee (15. syyskuuta 1906 New York, New York, Yhdysvallat – 21. maaliskuuta 1981 San Diego, Kalifornia, Yhdysvallat) oli yhdysvaltalainen pikaluistelija.
Jaffee syntyi New Yorkissa Venäjältä lähtöisin olleeseen juutalaiseen maahanmuuttajaperheeseen. Jaffee nousi pikaluisteluväen tietoisuuteen melko yllätyksellisesti vuoden 1928 talviolympialaisissa Sveitsin Sankt Moritzissa. Vuonna 1927 Jaffee oli luistellut viiden mailin maailmanennätyksen, ja juuri ennen olympialaisia luisteli Oslossa mailin maailmanennätykset. Itse olympialaisissa hän sijoittui 5 000 metrillä neljänneksi kaksi kymmenystä norjalaisen maailmanmestarin Bernt Evensenistä jääneenä. Seuraavana päivänä luistellussa 1 500 metrin kilpailussa Jaffee sijoittui seitsemänneksi. 10 000 metrillä Jaffee joutui Evensenin pariksi. Evensen johti kilpailua aina viimeiselle kierrokselle saakka Jaffeen pysytellessä parin metrin päässä. Kuitenkin viimeisellä kierroksella Jaffee painoi ohi ja voitti Evensenin sekunnin kymmenysosan erolla ja luistelu siihen mennessä parhaan ajan. Pian sääolosuhteet kuitenkin muuttuivat dramaattisesti ja kilpailu päätettiin perua kokonaan.
Neljän vuoden kuluttua Jaffee sai uuden mahdollisuuden Lake Placidin talviolympialaisissa. Pikaluistelukilpailut käytiin amerikkalaiseen tyyliin yhteislähdöllä, mihin eurooppalaisluistelijat eivät olleet tottuneet. Jaffee osallistui vain 5 000 ja 10 000 metrin kilpailuihin, jotka molemmat hän voitti, 10 000 metrin kilpailussa maaliviivan yli kaatuessaan. Lama-aikana Jaffee joutui viemään mitalinsa pantiksi, mutta panttilainaamo meni konkurssiin ja mitalit katosivat ikiajoiksi. Olympiakisat jäivät Jaffeen ainoiksi kansainvälisiksi kilpailuiksi. Vielä vuonna 1934 hän luisteli uuden 25 mailin maailmanennätyksen Grossinger's Resortissa Catskill-vuorilla. Samassa paikassa Jaffee järjesti monia kilpailuja noihin aikoihin suositussa lajissa, jossa hypätään luistimilla tynnyririvistön yli ja standardoi kilpailuissa käytetyn tynnyrin koon.
Debi Gibson (kappale)

| ”Debi Gibson” Raptori |
| --- | --- | --- |

Singlen tiedot
 Albumilta: Moe!
 Formaatti: 12" vinyyli
 Tyylilaji: rap
 Kesto: 03.57 (remix)
 Levymerkki: Megamania
Raptorin muut singlet
| ”Raptori” 1990 | ”Debi Gibson” 1990 | ”Tyyris Tyllerö” 1990 |
Debi Gibson on rap-yhtye Raptorin vuonna 1990 levyttämä musiikkikappale. Kappale julkaistiin yhtyeen debyyttialbumilla Moe! vuonna 1990. Sävellyksen kappaleeseen on tehnyt Izmo (Ismo Heikkilä) ja sanoituksen Jufo III (Juho Peltomaa).
Kappaleesta julkaistiin remixversio ”Debi Gibson (Viiraa Pääzä Mix)” singlenä, kappaleiden ”Oi beibi 2” ja ”Hämyt” kanssa sekä Reel Artin vuonna 1992 julkaisemalla Supermix-kokoelmalevyllä. Vuonna 2000 kappaleesta julkaistiin remixversiot ”Debi Gibson (3000-mix)”, joka julkaistiin yhtyeen comeback-albumilla Ouu-raisakson! ja omana singlenä sekä "Debi Gibson (1984-versio)", joka julkaistiin Debi Gibson 3000-mix -singlelevyllä.
Yhtye kertoo albuminsa Ouu-raisakson! kansipaperissa, että laulaja Deborah ”Debi” Gibson on kuullut kyseisen kappaleen, ja todennut sen olevan "kiva".
Kappaleen sanat

Kappale kertoo henkilöstä, joka näkee väritelevisiossa laulaja Deborah ”Debi” Gibsonin, johon hän ihastuu välittömästi. Tämän seurauksena hänen elämänrytminsä muuttuu, ja alkaa tulla epätoivoiseksi. Henkilöllä on myös seksuaalisia haluja Debiä kohtaan.
»Hommat meillä menee aivan puihin, tulis edes Debi ja ottaisi osaa, teemme vaikutuksen tyttöihin muihin, mutta Debiä vain emme saa.»
Musiikkinäytteet
Alkuperäisen vuonna 1990 levytetyn kappaleen kertosäe.
Äänitiedostojen kuunteluohjeet
Kappaleet

Debi Gibson (Viiraa pääzä mix) – 3.57
Hämyt – 5.05
Oi Beibi 2 (Tuntuuko sinusta siltä että sinua huijataan?) – 4.18
Aiheesta muualla

Discogs
13. Waffen-SS-vuoristodivisioona Handschar

| 13>  Waffen-SS-vuoristodivisioona Handschar |
| --- | --- |
 13. SS-vuoristodivisioona Handscharin tunnus
Toiminnassa:  1943–1945
Valtio:   Saksa
Puolustushaarat:  Waffen-SS
Aselajit:  jalkaväki
Rooli:  vastapartisaanitoiminta
Motto:  Handžaru udaraj! (Handschar iske!)
Komentajat
Tunnettuja komentajia:  Karl-Gustav Sauberzweig Desiderius Hampel
13. Waffen-SS-vuoristodivisioona Handschar (1. kroatialainen) (saks. 13. Waffen-Gebirgs-Division der SS „Handschar“ [kroatische Nr. 1]) oli pääosin Bosnian muslimeista koottu Waffen-SS:n vuoristojääkäridivisioona (Gebirgsjäger), jonka tehtävänä oli Jugoslavian partisaanien torjuminen natsi-Saksan tukeman Itsenäisen Kroatian valtion alueella maaliskuusta joulukuuhun vuonna 1944.
Historia

Divisioona perustettiin lokakuussa 1943 nimellä 13. SS-Freiwilligen b. h. Gebirgsdivision (Kroatien), mutta nimi vaihdettiin pian Handschariksi. Se tarkoitti turkkilaisten poliisien ottomaaniaikana kantamaa sapelia. Divisioonaan saatiin koottua noin 26 000 miestä, joista suurin osa oli Bosnian muslimeja. Lisäksi osa oli katolilaisia kroaatteja, ja pääosa upseereista oli saksalaisia. Divisioona vannoi valan sekä Adolf Hitlerille että Itsenäisen Kroatian valtion johtajalle Ante Pavelićille. Handschar oli ensimmäinen ei-germaaninen Waffen-SS-divisioona. Vaikka Waffen-SS ei muutoin kelpuuttanut riveihinsä sotilaspappeja, Handschar-divisioonan jokaisessa vapaaehtoisrykmentissä oli oma mullah ja jokaisessa pataljoonassa oma imaami. Saksalaismielisenä tunnettu Jerusalemin suurmufti Amin al-Husseini auttoi järjestelyasioissa. Divisioonalle suunniteltiin myös omat univormut, joiden päähineenä oli harmaa tai punainen fetsi, ja omat SS-tunnukset, joissa oli Kroatian vaakunan ruutukuvio. Divisioonan perustamisen tarkoituksena oli ilmeisesti hyödyntää Balkanin väestön uskonnollisia vastakohtia Titon kommunistipartisaanien vastaisessa taistelussa. Myöhemmin on arveltu, että SS:n johtajalla Heinrich Himmlerillä saattoi olla laajempiakin suunnitelmia yhteistyön rakentamisesta muslimien kanssa. Bosniakkeja houkuteltiin divisioonan riveihin vihjailemalla mahdollisesta Bosnian ja Hertsegovinan itsenäisyydestä sodan jälkeen.
Divisioona toimi pääasiassa Bosnian ”turva-alueella” Sava- ja Drinajokien lähistöllä. Joukot olivat kurittomia ja suorittivat omavaltaisesti julmuuksia. Loppuvuodesta 1944 Handschar siirrettiin lyhyeksi ajaksi Zagrebiin.lähde? Tässä vaiheessa epäluotettaviksi osoittautuneet bosnialaiset muslimit erotettiin divisioonasta marraskuussa ja jäljelle jääneistä kroaateista ja saksalaisista saatiin koottua vielä rykmentin vahvuinen osasto. Tieto divisioonan tosiasiallisesta hajotuksesta pyrittiin salaamaan. Tästä seuraavien kuukausien aikana joukko taisteli puna-armeijaa ja bulgarialaisia vastaan Etelä-Unkarissa perääntyen lopulta Saksan alueelle Itävaltaan. Viimeisetkin divisioonan muslimeista lähtivät tässä vaiheessa, yrittäen paeta Bosniaan. Loput jatkoivat perääntymistä länteen haluten antautua länsiliittoutuneille. Suurin osa Handscharista antautuikin Britannian armeijalle, mutta 38 upseeria luovutettiin Jugoslavian viranomaisille oikeudenkäyntiin. Kymmenen heistä teloitettiin.
Handscharin jälkeen perustettiin keväällä 1944 kaksi muutakin muslimeille suunnattua Waffen-SS-vapaaehtoisdivisioonaa, albanialainen 21. Waffen-SS-vuoristodivisioona Skanderbeg ja bosnialainen 23. Waffen-SS-vuoristodivisioona Kama. Molemmat jäivät vajaiksi ja jouduttiin hajottamaan jo samana syksynä karkuuruuden vuoksi.